สถิติเผย ตราไก่ พ่ายยูโรในบ้านนัดแรกรอบ 20454 วัน
มีการเปิดเผยว่า ทัพตราไก่ ฝรั่งเศส พ่ายในบ้านของศึกยูโรรอบสุดท้ายเป็นนัดแรกตั้งแต่วันที่ 9 ก.ค. 1960 เกมที่พ่ายต่อ เชโกสโลวาเกีย 0-2 ซึ่งยาวนานกว่า 20,454 วันเลยทีเดียว,สำนักข่าวต่างประเทศรายงาน วันที่ 11 ก.ค. ว่า อ็อพตา สื่อเจ้าพ่อสถิติเปิดเผยว่า ทัพตราไก่ ฝรั่งเศส เสียซิงพ่ายในบ้านนัดแรกของรายการระดับเมเจอร์ในรอบ 20,454 วัน นับตั้งแต่พ่ายต่อ เชโกสโลวาเกีย 0-2 ในนัดชิงที่สามของศึกยูโรครั้งแรกปี 1960 ซึ่งรวมแล้วยาวนานกว่า 20,454 วันด้วยกัน,หลังโดนทีเด็ดการสังหารประตูของ เอแดร์ หัวหอกตัวสำรองของโปรตุเกสในช่วงต่อเวลาพิเศษนาทีที่ 109 ทำให้ทัพตราไก่พ่ายต่อทัพฝอยทอง 0-1 แบบสุดช็อกพร้อมกับชวดแชมป์ยูโร 2016 ในบ้านตัวเองอย่างน่าเสียดาย,โดยหลังเกม อ็อพตา เจ้าพ่อสถิติชื่อดังได้รวบรวมข้อมูลพร้อมระบุว่า ทีมชาติฝรั่งเศส เสียสถิติไม่ชนะ โปรตุเกส เป็นครั้งแรกในรอบ 11 นัด พร้อมกับเสียสถิติเพลี่ยงพล้ำพ่ายแพ้ในบ้านเป็นครั้งแรกในรายการระดับเมเจอร์ทั้งศึกยูโร และ ฟุตบอลโลกในรอบ 20,454 วันเลยทีเดียว โดยนัดสุดท้ายที่ทัพตราไก่แพ้ต้องย้อนไปถึงวันที่ 9 ก.ค. 1960 ในศึกยูโร 1960 นัดชิงที่สาม ที่พวกเขาเป็นเจ้าภาพครั้งแรกแต่พ่ายต่อเชโกสโลวาเกียไป 0-2 จากประตูของ วลาสติมิล บับนิก นาทีที่ 58 และ ลาดิสลาฟ พาฟโลวิค นาทีที่ 88 ส่วนในยูโร 1984 และ ฟุตบอลโลก 1998 ที่พวกเขาได้เป็นเจ้าภาพสามารถก้าวไปถึงการคว้าแชมป์,ขณะที่ การคว้าแชมป์ของโปรตุเกส ทำให้พวกเขาเป็นทีมที่ 10 ในยูโรที่คว้าแชมป์ไปครองต่อจาก สหภาพโซเวียต, สเปน, อิตาลี, เยอรมนี, สาธารณรัฐเช็ก, ฝรั่งเศส, เนเธอร์แลนด์, เดนมาร์ก, กรีซ และเป็นเกมที่ 35 ตั้งแต่ลงเล่นในศึกยูโรรอบสุดท้ายพร้อมกับการคว้าแชมป์ไปครองเป็นสมัยแรกในประวัติศาสตร์อีกด้วย,ส่วนสถิติอื่นๆ ที่น่าสนใจหลังเกมนัดชิงยูโร (ฝรั่งเศส พบ โปรตุเกส),- เอแดร์ คือนักเตะโปรตุเกสคนแรกที่ยิงประตูจากนอกกรอบเขตโทษในศึกยูโรได้ตั้งแต่ รุย คอสตา เคยยิงใส่ อังกฤษ ในยูโร 2004,- เอแดร์ คือนักเตะที่ลงมาเป็นตัวสำรอง และยิงประตูในยูโรต่อจาก โอลิเวอร์ เบียร์โฮฟ, ซิลแวง วิลตอร์, ดาวิด เทรเซเกต์, ฮวน มาตา และ เฟร์นันโด ตอร์เรส,- ประตูในช่วงต่อเวลาของ เอแดร์ คือลูกที่ 4 ในศึกยูโรนัดชิงชนะเลิศต่อจาก วิคตอร์ โพเนเดลนิค (รัสเซีย, 1960), โอลิเวอร์ เบียร์โฮฟ (เยอรมนี, 1996), ดาวิด เทรเซเกต์ (ฝรั่งเศส, 2000),- ผลเสมอใน 90 นาทีของคู่นี้คือครั้งที่ 6 ในนัดชิงชนะเลิศของศึกยูโร แต่ผลเสมอ 0-0 ของคู่นี้คือครั้งแรกในประวัติศาสตร์ยูโรนัดชิงชนะเลิศ,- เรนาโต ซานเชซ คือนักเตะอายุน้อยสุดที่ลงเล่นในศึกยูโรนัดชิงชนะเลิศ 18 ปี 328 วัน,- อองตวน กรีซมันน์ เป็นแข้งรายที่สองต่อจาก มิชาเอล บัลลัค ที่พ่ายในรอบชิงยูฟ่าแชมเปียนส์ลีก และ รอบชิงยูโร,- อองเดร์ ปิแอร์ ชิญัก เป็นแข้งรายที่ 4 ที่ยิงชนเสาในนัดชิงชนะเลิศของศึกยูโร ต่อจาก อิกอร์ เบลานอฟ (สหภาพโซเวียต, 1988), เธียร์รี อองรี (ฝรั่งเศส, 2000), เฟร์นันโด ตอร์เรส (สเปน, 2008),- คริสเตียโน โรนัลโด ถูกเปลี่ยนตัวไวที่สุดในรอบชิงชนะเลิศของศึกยูโร (นาทีที่ 25, ริควาร์โด ควาเรสมา ลงมาแทน) โดยเป็นรองแค่นัดชิงปี 2012 ที่ จอร์โจ คิเอลลินี กองหลังอิตาลี ถูกเปลี่ยนตัวออก (นาทีที่ 21, มาร์โก บัลเซรัตติ ลงมาแทน),- คิงส์ลีย์ โกมาน คือนักเตะฝรั่งเศสอายุน้อยที่สุดที่ได้ลงเล่นในยูโรรอบชิงชนะเลิศ (20 ปี 27 วัน) และเป็นแข้งอันดับ 5 ที่อายุน้อยสุดในประวัติศาสตร์ยูโรนัดชิง,- คิงส์ลีย์ โกมาน ลงมาเป็นตัวสำรองให้กับทีมชาติฝรั่งเศสแค่ 32 นาที แต่สร้างโอกาสมากที่สุด 4 ครั้งมากกว่านักเตะของทั้งสองทีมรวมกันตลอด 90 นาที,- ดานิโล, เอแดร์, นานี, เปเป และ วิลเลียมส์ คาร์วัลโญ คือนักเตะที่เกิดจากนอกทวีปยุโรปที่คว้าแชมป์ยูโร ต่อจาก มาร์กเซย์ เดอไซญี, ลิลิยอง การอมเบอ, ฌอง ติกานา, พาทริค วิเอรา และ มาร์กอส เซนนา
มีการเปิดเผยว่า ทัพตราไก่ ฝรั่งเศส พ่ายในบ้านของศึกยูโรรอบสุดท้ายเป็นนัดแรก ตั้งแต่วันที่ 9 ก.ค. 1960 เกมที่พ่ายต่อ เชโกสโลวาเกีย 0-2 ซึ่งยาวนานกว่า 20,454 วันเลยทีเดียว
ยูโร 2016,ฝรั่งเศส,โปรตุเกส,ข่าวกีฬา,ข่าว,ไทยรัฐออนไลน์